Фредерик Аштон 1904 йылда Эквадорҙың Гуаякиль ҡалаһында тыуа, унда атаһы дипломат булып хеҙмәт итә. Өс йәшендә ата-әсәһе менән бергә Перуға, Лимаға күсә, бында уның бала сағы, үҫмер йылдары үтә. 1917 йылда 13 йәш булғанда, Аштон Лиманың муниципаль театрында Павлова Аннаның сығышын күрә, был уның тормошон үҙгәртә — ул балетҡа ғашиҡ була  һәм ошо ваҡыттан алып бейеүсе булырға ҡарар итә. Һуңыраҡ ул, рус балеринаһы сығышының бөтә ғүмеренә тәьҫире итеүе тураһында әйтә: «Ул рух ине, ул ялҡын ине, ләкин кеше түгел <...> Ул мине үҙенең ағыуы менән зарарланы, һәм ошо кистән алып мин тик бейергә генә теләнем». 1919 йылда ата-әсәһе уны Бөйөк Британияға, Дувр колледжына уҡырға ебәрә, ул уны тамамламай.